Legend of Haleiiiano. 235 



Aole e hiki ia Kamalalawalu ke hoole, no ka mea, he leo no kona kaikunane. Lalau iho 

 la i ka ia a hoi aku la i ka hale, hoo iho la i loko o ka ipu wai a lilo ae la ia i niilimili na 

 kona kaikunane. 



I ka po, i ka moe ana o loko o ka hale, lilo ae la o Laenihi mai ke kino ia, a ke 

 kino nioa, ia wa lele ae la a ma ka haka moa o vvaho kani, pela kona kani ana, a pan na 

 nioa elima. Wehe mai la ke alaula o ke kakahiaka nui, iho aku la ia me ke kino moa a 

 hiki i kahakai, lilo ae la i kino wahine. Pii mai la o Laenihi me ke kino vvahine a hiki i ka 

 hale o Kamalalawalu ma e noho ana. Ninau aku o Kamalalawalu: "Mahea mai oe?" 

 "Maanei mai nei." "Aohe o onei wahine e like me oe, a ina no hoi no anei aku nei, 

 aole no e hele mai ianei, he kapu o anei, he make." Wahi a Laenihi: "Makai mai 

 nei." "Ae, ina pela kau olelo, he oiaio, e ae aku wau." Ninau hoohuahualau aku o 

 Laenihi: "Aole au kane i moe i ka uhane?" "Aole," wahi a Kamalalawalu. I hou aku 

 o Laenihi: "Aole on lei i lei ai a maloo?" "He lei no, aole nae e loaa aku ia oe, mamuli 

 au make ia oe." I mai o Laenihi: "Heaha la hoi e haawi mai oe ia'u, a i mai oe, kii ae 

 no ia'u e hele mai e lapaau ia oe, aia ko'u wahi i Kaimu, o Nawahinemakaakai ko"u 

 inoa." Lilo ka lei ia Laenihi, nonoi hou o Laenihi i ka pa-u, haawi no o Kamalalawalu, 

 alua mea i lilo ia Laenihi. 



A loaa keia man mea ia Laenihi, hoi mai la ia mai Hawaii mai a hiki i Waialua, 

 a kahi o Halemano e noho ana, hoike aku la o Laenihi i ka lei, a me ka jja-u, ia wa, wiki- 

 wiki iho la o Halemano e holo i Hawaii, hoole mai o Laenihi : "Aole e loaa pela. Eia ka 

 mea e loaa ai, e hana i milimili na ke kaikunane punahele o Kamalalawalu, o Kumukahi 

 ka inoa, no ka mea, ua ike aku nei au, o kana mea e olelo ai, oia ka kona kaikuahine e 

 hana ai, aole ia e hoole i na leo a pau a kona kaikunane e pane ai." 



Nolaila, olelo o Laenihi, e kalai kii, mai Waialua a Waianae, e paele i ka alaea 

 a me ka nanahu, a e hana i moa laau, hooholoholo i luna o ka nalu, a i koieie i luna o ka 

 wai, a i lupe hoolele i luna. I waa ula, i kanaka ula, i la ula, he hoe ula, he kaula ula, 

 a he waa nui, a he waa iki. A makaukau keia mau mea a pau loa, holo aku la lakou a 

 hiki i Puna ma Hawaii, he mau aina liilii e pili ana i Puna, o Makuu, o Popoki; i laila 

 hoolele ka lupe, uwa o uka i keia mea lele. 



Ia lakou e uwa ana, lohe aku la o Kumukahi, ke kaikunane o Kamalalawalu, hele 

 mai la ia e nana, a ike ia, holo mai la a ka ae one e pili ana me ke kai, kahea mai la i na 

 kanaka o luna o ka waa: "Na'u ka mea lele." I aku o Laenihi ia Halemano: "Haawi 

 ia aku na ke keiki." A lilo ka lupe ia Kumukahi. Hookuu ka waa liilii i luna o ka nalu. 



